Els articles 20 i 21 del text refós de la Llei de l'organització comarcal de Catalunya, aprovat pel Decret legislatiu 4/2003, de 4 de novembre, disposen que un cop constituïts tots els ajuntaments de la comarca, la junta electoral competent ha de procedir a l'elecció dels membres dels consells comarcals corresponents a la seva circumscripció.
La disposició final del text refós de la Llei de l'organització comarcal de Catalunya autoritza el Govern de la Generalitat perquè dicti les disposicions necessàries per al desplegament, l'execució i el compliment d'aquesta llei.
En conseqüència, és procedent adoptar les disposicions complementàries que han de regir les eleccions als consells comarcals de 2019 amb la finalitat de facilitar-ne el desenvolupament i regular-ne les característiques especials.
En virtut d'això, a proposta del conseller d'Acció Exterior, Relacions Institucionals i Transparència, i amb la deliberació prèvia del Govern,
Aquest decret té per objecte establir les disposicions complementàries que han de regir el procés sobre la designació dels membres dels consells comarcals de 2019.
Juntes electorals i personal col·laborador
2.1 D'acord amb l'article 15.3 de la Llei orgànica 5/1985, de 19 de juny, del règim electoral general, s'entén prorrogada la competència de les juntes electorals constituïdes amb motiu de les eleccions generals de 28 d'abril de 2019.
2.2 D'acord amb el que regula l'article 15.1 de la Llei orgànica del règim electoral general, les juntes electorals provincials són les mateixes que les de les eleccions municipals i al Parlament Europeu.
2.3 Les juntes electorals competents per a les eleccions als consells comarcals són les juntes electorals provincials segons es disposa en la disposició transitòria del text refós de la Llei de l'organització comarcal de Catalunya aprovat pel Decret legislatiu 4/2003, de 4 de novembre.
Si una comarca afecta més d'una província, la junta electoral competent és la de la província a la qual correspon la capital de comarca.
2.4 Les dietes i indemnitzacions corresponents als membres d'aquestes juntes electorals i el personal al seu servei són les que preveu aquest decret.
La seva percepció és compatible amb la dels seus havers.
Per participar en la realització de serveis extraordinaris com a personal col·laborador de les juntes electorals és necessari gaudir de la condició d'empleat públic.
2.5 El secretari o secretària de cada junta electoral provincial ha de comunicar a l'Àrea de Processos Electorals i Consultes Populars del Departament d'Acció Exterior, Relacions Institucionals i Transparència tots els acords, instruccions o resolucions emesos en relació amb el procés electoral, encara que la Generalitat de Catalunya no en sigui part.
3.1 Les agrupacions d'electors que es presenten a les eleccions municipals i que, a l'efecte d'assignar els llocs del consell comarcal respectiu, es constitueixin com a associació ho han de comunicar per escrit a la junta electoral competent abans del 21 de maig de 2019.
3.2 Les juntes electorals de zona han de posar en coneixement de les juntes electorals provincials respectives les associacions de les agrupacions d'electors a mesura que es vagin constituint.
3.3 Simultàniament, les agrupacions d'electors ho han de comunicar a l'Àrea de Processos Electorals i Consultes Populars per poder-les comptabilitzar en els càlculs provisionals per a la composició dels consells comarcals.
3.4 Les juntes electorals provincials hauran de publicar les associacions d'agrupacions d'electors constituïdes en la seva circumscripció en el Diari Oficial de la Generalitat de Catalunya per a coneixement general.
Les formacions polítiques han de comunicar a l'Àrea de Processos Electorals i Consultes Populars les denominacions específiques amb què es presenten en les diferents circumscripcions electorals un cop hagin estat proclamades les candidatures.
El nombre de consellers que s'han d'elegir en cada consell comarcal, d'acord amb l'última xifra de població de cada municipi oficialment aprovada i de conformitat amb el que disposen l'article 14.2 del Reial decret 605/1999, de 16 d'abril, de regulació complementària dels processos electorals, i l'article 20.1 del text refós de la Llei de l'organització comarcal de Catalunya, és el següent:
Procediment de designació dels membres dels consells comarcals
El procediment i càlculs per a la designació dels membres dels consells comarcals s'ha de dur a terme de conformitat amb el que estableixen els articles 20 i 21 del text refós de la Llei de l'organització comarcal de Catalunya.
Les juntes electorals provincials publicaran la composició dels consells comarcals corresponents a la seva circumscripció en el Diari Oficial de la Generalitat de Catalunya.
Els recursos contenciosos electorals contra els acords de la junta electoral sobre proclamació d'electes i sobre l'elecció i la proclamació del/de la president/a del consell comarcal es regeixen pel que estableix la secció XVI del capítol VI del títol I de la Llei orgànica del règim electoral general.
Indemnitzacions a les juntes electorals provincials
9.1 Els membres de les juntes electorals provincials tenen dret, per l'exercici de les seves funcions en la proclamació dels membres dels consells comarcals, a percebre un complement, d'acord amb el que es detalla a continuació:
El dret a la percepció d'aquestes indemnitzacions naixerà des del moment en què es prengui possessió del càrrec corresponent, i s'entén referit a la totalitat del temps en què les respectives juntes electorals compleixin les seves funcions des de la seva constitució fins que conclogui el seu mandat per expiració del termini legal.
En el cas que l'exercici del càrrec d'algun dels seus membres sigui inferior al mandat legal de la junta respectiva, tindrà dret exclusivament a una quantitat proporcional al temps efectiu de l'exercici del càrrec.
En el cas que un membre d'una junta electoral exerceixi càrrecs amb remuneració diferent en la mateixa junta, percebrà la part proporcional que li correspongui segons el temps de permanència en cada càrrec.
9.2 Per indemnitzar els serveis extraordinaris que el personal col·laborador al servei de les juntes electorals provincials faci fora de l'horari laboral habitual amb motiu de l'elecció dels membres dels consells comarcals, cada junta electoral rebrà un import de 650,58 euros.
9.3 L'import màxim amb què pot ser retribuït el personal col·laborador no superarà, en cap cas, la indemnització assignada al secretari/ària de la respectiva junta independentment de les responsabilitats, tasques, funcions o serveis extraordinaris prestats durant el procés electoral.
9.4 El càrrec de membre d'una junta electoral és incompatible amb el cobrament de les indemnitzacions per serveis extraordinaris.
S'aprova el model de credencial de conseller/a comarcal, que ha de complir les característiques i les condicions d'impressió que assenyala l'annex d'aquest decret.
En tot allò que no estigui previst en aquest decret, s'hi ha d'aplicar el Decret legislatiu 4/2003, de 4 de novembre, pel qual s'aprova el text refós de la Llei de l'organització comarcal de Catalunya i la Llei orgànica 5/1985, de 19 de juny, del règim electoral general.
S'autoritza el conseller d'Acció Exterior, Relacions Institucionals i Transparència per dictar les disposicions oportunes per al desplegament i l'execució d'aquest decret.
Aquest decret entra en vigor el dia de la publicació en el Diari Oficial de la Generalitat de Catalunya.